OpenLLM-France/wikimedia huggingface dataset:
# Gaztelako Ondorengotzaren Gerra

    Artikulu hau XV. mendeko gerrari buruzkoa da; XIV. mendeko gerra gaitzat duena beste hau da: «Gaztelako Gerra Zibila»
Gaztelako Ondorengotzaren Gerra 1475 eta 1479 artean Gaztelako Koroa lortzeko Henrike IV.a Gaztelakoa alaba zen Joana Trastamarakoaren aldekoen eta erregearen sasi-arreba zen Elisabeten aldekoen arteko gerra zibila izan zen.
Gerra zibila bazen ere, nazioarteko oihartzuna ere bazuen, Elisabetek Fernando II.a Aragoikoa eta Joanak Alfontso V.a Portugalgoa senarrak zituzten eta. Frantziak Portugalen alde egin zuen, Italian bere arerioa zen Aragoik Gaztelarekin bat egin ez zezan.
Gatazkaren hasieran garaipen Joanaren aldekoek batzuk izan arren, Alfontso V.aren erasokortasun militarrik ezak eta Toroko guduaren porrotak 1476 eta 1477 artean alderdiaren desegitea bultzatu zuten. Handik aurrera, gerra Gaztela eta Portugalen arteko gatazka bilakatu zen noiz Ozeano Atlantikoan portugaldar itsas-armadak gaztelarra garaiatu zuen Ginea kontrolatzean.
1479ko Alcáçovasko itunak gerra amaitu zuen. Itun honen bitartez, Elisabet eta Fernando Gaztelako errege-erregina bilakatu ziren eta Portugalek Atlantikoko lurraldeen jabetza, Kanariak izan ezik, lortu zuen. Joanak tronuarekiko bere eskubideak galdu zituen eta hil arte Portugalen bizi izan zen.

## Erreferentziak

* ↑ Álvarez Palenzuela, Vicente Ángel. La guerra civil castellana y el enfrentamiento con Portugal (1475-1479). Biblioteca Virtual Miguel de Cervantes.
* ↑ Carrasco Manchado, Ana Isabel. (2006). Elisabet I de Castilla y la sombra de la ilegitimidad. Propaganda y representación en el conflicto sucesorio (1474-1482). Madril: Sílex ediciones.

## Kanpo estekak

* Datuak: Q282135
# George Erskine

George Watkin Eben James Erskine (Hascombe, Surrey, Ingalaterra, 1899ko abuztuaren 23a - Rusper, West Sussex, 1965eko abuztuaren 29a) britainiar militarra izan zen, Britainiar Armadako jeneral maila erdietsi zuena. 1943-1944 bitartean, Bigarren Mundu Gerran, 7. dibisio korazatuko burua izan zen. 1953tik aurrera, Mau Mauren aurkako errepresioa gidatu zuen Kenyan.

## Erreferentziak

* ↑ 7th Armoured Division. livethforevermore.co.uk (Noiz kontsultatua: 2019-08-21).
* ↑ Friedman, Herbert A.. PSYOP of the Mau-Mau Uprising. psywar.org (Noiz kontsultatua: 2019-08-16).
* Datuak: Q2092845
* Multimedia: George Erskine / Q2092845
# George Eastman

George Eastman (Waterville, New York estatua, Ameriketako Estatu Batuak, 1854ko uztailaren 12a - Rochester, New York estatua, Ameriketako Estatu Batuak, 1932ko martxoaren 14a) asmatzailea eta industrialaria izan zen. 1878. urtean zilarrezko gelatina-bromuroz eginiko lehen argazki-plakak egin zituen, eta 1880an Kodak enpresa sortu zuen. Pelikula bilgarria asmatu zuen 1884an, eta eskuko argazki-makinak 1888an. 1889. urtean nitrozelulosazko pelikula gardena egin zuen. 1932. urtean bere buruaz beste egin zuen; dirutza handia utzi zuen karitate-lanetarako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q189147
* Multimedia: George Eastman / Q189147
# George Ellery Hale

George Ellery Hale (1868ko ekainaren 29a - 1938ko otsailaren 21a) AEBetako Illinois estatuko hiriburua den Chicago hirian jaiotako eguzki astronomo bat izan zen. MIT, Harvard unibertsitateko behatokian (1889-1890) eta Berlingo Humboldt unibertsitatean (1893-1894) ikasi zuen. MITeko ikasle bezala espektroheliografoa asmatu zuen, honekin eguzki ertzei eta eguzki orbanen eremu magnetikoei buruzko bere aurkikuntzak egin zituelarik.
1890ean Kenwood Astrofisika Behatokiko zuzendari izendatua izan zen. Astrofisika irakaslea izan zen Beloit Collegen (1891-1893), Chicagoko Unibertsitateko irakasle kidetua 1905 arte. Astronomy and Astrophysics aldizkariaren editoreetako bat ere izan zen 1892 eta 1895 bitartean eta 1895 ondoren Astrophysical Journal aldizkariaren editorea.
Zenbait behatoki fundatzen lagundu zuen, Yerkes Behatokia eta Mount Wilson Behatokia horien artean. Mount Wilsonen Harlow Shapley eta Edwin Hubble kontratatu eta babestu zituen eta funtsak, planifikazioa, instituzioen, elkarteen eta aldizkari astronomikoen antolakuntza handitu zituen. Paper garrantzitsu bat izan zuen baita Kaliforniako Teknologia Institutua ikerketan aitzindaria zen unibertsitate batean bihurtzen ere.

## Ohoreak
### Sariak

* Henry Draper domina 1904an.
* Royal Astronomical Societyko urrezko domina 1904an
* Bruce domina 1916an
* Janssen domina 1917an
* Galileo domina, Florentzian 1920an
* Actonian saria 1921ean
* Copley domina 1932an.

### Eponimoak

* Hale Teleskopia Palomar Behatokian
* Halen zikloa
* 1024 Hale asteroidea
* Ilargiko Hale kraterra
* Marteko Hale kraterra
* Hale erdi mailako irakaskuntza institutua Woodland Hillsen, Kalifornia
* Datuak: Q312288
* Multimedia: George Ellery Hale / Q312288
# George E. Smith

George Ellwood Smith (White Plains, New York, 1930eko maiatzaren 10a) estatubatuar fisikaria da. Karga akoplatuko gailuaren (CCD) asmatzailea izan zen eta 2009ko Fisikako Nobel Saria Charles K. Kaorekin eta Willard Boylerekin partekatu zuen.
Pennsylvaniako eta Chicagoko unibertsitateetan ikasi zuen eta 1959tik erretiroa hartu zuen arte 1986an New Jerseyko Bell laborategietan lan egin zuen. 1969an Boylek eta berak CCDa asmatu zuten. Sentsore hau bihurtu da begi elektroniko argazkigintzaren arlo ia guztietan.
* Datuak: Q76373
* Multimedia: George E. Smith / Q76373
# George Emil Palade

George Emil Palade (ˈd͡ʒe̯ord͡ʒe eˈmil paˈlade ahoskatua; Iași, Errumania, 1912ko azaroaren 19a - Del Mar, Kalifornia, Ameriketako Estatu Batuak, 2008ko urriaren 8a) medikua eta biologoa izan zen. Jatorriz errumaniarra, estatubatuar hiritartasuna hartu zuen. 1935etik 1945era, anatomia-irakaslea izan zen Bukaresteko Unibertsitatean. 1946an, Estatu Batuetara joan zen, eta biologia-irakaslea izan zen Rockefeller (1956) eta Yale unibertsitateetan (1973). Biologiako ikerketa asko egin zituen. Erribosomak aurkitu zituen. 1974an, Medikuntzako Nobel saria irabazi zuen, Albert Clauderekin eta Christian de Duverekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q219718
* Multimedia: George Emil Palade / Q219718
# George Enescu

George Enescu (Liveni, Errumania, 1881eko abuztuaren 19a - Paris, Frantzia, 1955eko maiatzaren 4a) musikagilea izan zen. Vienan eta Parisen egin zituen ikasketak, eta Massenet eta Fauré izan zituen irakasle. Biolin-jotzaile eta pedagogo bikaina zen. Hamasei urte zituela aurkeztu zuen bere lehen obra. Wagnerren eragina izan zuen hasieran, baina gero oso obra pertsonala, abertzalea, egin zuen. Obren artean, Errumaniako rapsodiak eta Edipo (1936) dira aipatzekoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77177
* Multimedia: George Enescu / Q77177
# George Everest

Sir George Everest (1790eko uztailaren 4a, Crickhowell, Gales – 1866ko abenduaren 1a, Londres, Ingalaterra) galestar lur-neurtzaile eta geografo bat izan zen. 1830-1843 artean, Indiako topografia orokorraren arduraduna izan zen, hain zuzen ere, Indiaren hegoaldetik Nepalera doan arku meridiano luzearen sekzio trigonometrikoaren topografia ikerketa osatzeaz arduratu zen, alegia, 2.400 kilometroko distantzia. Lana, 1802an, William Lambtonek hasi zuen, eta ia XIX. mendearen amaieraldera amaitu zuten.
1865ean bere omenez Everest mendiari bere abizena daraman ingelesezko izena ipini zioten. Royal Society elkarteko kide izan zen.

## Kanpo estekak

* Sir George Everesten etxea eta laborategiaren argazkiak ikusgai (Ingelesez)
* Datuak: Q217119
* Multimedia: George Everest / Q217119
# George Davis Snell

George_Davis_Snell Estatu Batuetako biologoa (Bradford, Massachusetts, 1903ko abenduaren 19a - Maine, 1996ko ekainaren 6a). Immunologia eta genetika aztertu zituen batez ere. Bere azterketen emaitza nagusia H-2 gene konplexuaren aurkikuntza izan zen. Lan horregatik Medikuntza eta Fisiologiako Nobel saria lortu zuen 1980an, Benacerraf eta Daussetekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q295666
# Georgia Bell

Georgia Bell (1993ko urriaren 17a) atletismoan lehiatzen den britainiar kirolaria da, erdi-mailako lasterketetan aditua.
2024ko Parisko Olinpiar Jokoetan parte hartu zuen, eta brontzezko domina eskuratu zuen 1500 metroko proban. Zilarrezko domina bat lortu zuen 2024ko Europako Atletismo Txapelketan, 1500 metroko proban.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 03 ! | 1500 m |
| Europako Txapelketa ||||
| Urtea | Lekua | Domina | Proba |
| 2024 | Erroma Italia | 02 ! | 1500 m |

## Erreferentziak

* ↑ «Georgia BELL | Profile | World Athletics» worldathletics.org (Noiz kontsultatua: 2024-08-12).
* ↑ «Georgia Bell (Athletics) : Prize list and results» www.the-sports.org (Noiz kontsultatua: 2024-08-12).

## Kanpo estekak

* Datuak: Q124615808
* Multimedia: Georgia Bell / Q124615808
# Georgiako (AEB) bandera

Georgiako bandera :
| Erabilera | |
| Proportzioa | 2:3 |
| Erabakia | 2003 |
| Koloreak | |
Georgiako bandera 2003ko maiatzaren 8an ezarri zena da.

## Kanpo estekak

* Datuak: Q676623
* Multimedia: Flags of Georgia (U.S. state) / Q676623
# Georgiadèsita

Georgiadèsita oxido motako minerala da.

## Ezaugarriak

Georgiadèsita oxido mineralaren formula kimikoa hau da: ${\ce {Pb4(AsO3)Cl4(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Georgiadèsite: Mineral information, data and localities.» www.mindat.org (Noiz kontsultatua: 12-05-2019).
# Georgiako Arte Museoa

Georgiako Arte Museoa (AMG) (georgieraz: საქართველოს ხელოვნების მუზეუმი, sak'art'velos khelovnebis muzeumi ), baita ere Shalva Amiranashvili Arte Ederren Museoa bezala ezaguna, Georgiako museo garrantzitsuenetariko bat da. Haren ondarean jatorri desberdinetako 140.000 objektu daude, besteak beste, georgiar artea, errusiar artea, ekialdeko artea... Georgiako Tbilisi hirian dago.

## Historia

1920ko otsailaren 1ean, Mendebaldean hezitako artista georgiar gazteen ahaleginen bidez, egungo museoaren aurrekari bat inauguratu zen, Arte Galeria Nazionala. 1932. urtearen amaieran, museoa hiri zaharraren erdigunean birkokatu zen, XIII. mendeko Metekhi elizaren tokian.
1921ean, Gudaroste Gorriaren inbasioaren ondoren, Georgiako Altxor Nazionala osatzen zuten artelan ugari (eskuizkribuak, metalurgia, bitxigintza, margolanak) erbestera eraman ziren, babesteko asmoz. 1945ean, sobietar eta frantziar gobernuen arteko akordio berezi baten ondoren, Tbilisiri itzuliak izan ziren eta museoaren bildumari erantsiak.
Museoa, ofizialki, Georgiako Arte Museoa bezala ezagutu zen 1950ean. Orain dagoen eraikinera aldatu zen urte berean. 1838an neoklasiko estiloan eraikia, eraikinak, errusiar aro inperialeko seminario teologiko baten egoitza izan zen.
Museoa, 2004ko amaieratik, beste museo batzuekin batera administratzen da, Georgiako Museo Nazionala osatuz.

## Iruditegia

* XII. mendeko ikonoa.
* Lucas Cranach Zaharra Lortzailea (XVI. mendekoa). Lapurtua izan zen eta 2004 arte ez zen berreskuratu.
* Mukhranbatoni printzea, anonimoa (1862).
* Ivan Aivazovskyren Tbilisi ikuspegia Seid-Abaz (1868).
* Niko Pirosmaniren Emakumea puxika batekin (1910-1912).

## Erreferentziak

* ↑ Tamaz Sanikidze (1985): Art Museum of Georgia Tbilisi, Aurora Art Publishers, Leningrado.
* ↑ https://web.archive.org/web/20160315193136/http://www.georgianjournal.ge/law/30205-the-return-of-the-procuress-a-deal-between-the-police-and-a-lord-of-the-underworld.html

## Kanpo estekak

* (Ingelesez):Webgune ofiziala.
* Datuak: Q2028327
* Multimedia: Art Museum of Georgia / Q2028327
# Georgia (letra-tipoa)

Georgia :
| Datuak |||
| Mota | Serif | Serif |
| Sorrera data | 1993 | 1993 |
| Diseinatzailea(k) | Matthew Carter | Matthew Carter |
| Enpresa | Microsoft | Microsoft |
| Adibidea |||
Georgia Matthew Carterrek Microsofterako 1993an garatutako serif motako letra-tipo bat da. Times New Roman letra-tipoarekin antzekotasun handia du.

## Kanpo estekak

* Datuak: Q246141
* Multimedia: Georgia (typeface) / Q246141
# Georgia Dome

Georgia Dome Georgia estatuko Atlanta hirian dagoen amerikar futbol estadio bat da. 1992an eraiki zen eta Atlanta Falcons, Peach Bow eta Georgia State Panthers taldeen jokalekua da.

## Iruditegia

* Kanpoaldea.
* Barnealdea.
* Aireko ikuspegia.
* Ikuspegi panoramikoa.

## Kanpo estekak

* Georgia Dome estadioaren webgunea (Ingelesez)
* Datuak: Q1058931
* Multimedia: Georgia Dome / Q1058931
# Georgia Taylor-Brown

Georgia Taylor-Brown (Manchester, 1994ko martxoaren 15a) triatleta britainiarra da. 2020an Munduko txapelketa irabazi zuen eta 2021ean Tokioko Olinpiar Jokoetan bi domina lortu zituen, urrezkoa bata, zilarrezkoa bestea. 2024ko Parisko Jokoetan brontzezko bat eskuratu zuen.

## Biografia
### Gazte mailako txapelketak

Atletismoan aritutako aita eta ama ditu, aita olinpikoa izandakoa 800 metrotako lasterketan. Txikitan korrika hasi zen bera ere baina ondoren triatloian zentratzea erabaki zuen. 2012an Manchesterretik Leedsera joan zen Kirol Zientzien ikasketak egitera.
2013. urtean Munduko gazte mailako txapelketan bigarren egin zuen, aurrez 2012ko eta 2013ko Europako txapelketak irabazi ondoren. Mundu mailako duatloi txapelketa bat ere irabazi zuen 2012an.

### Elite mailako ibilbidea

2017an Madrilgo Kopa irabazi zuen eta 23 urtez azpiko Europako txapelketan urera eta Mundukoan laugarren postua egin zuen. 2018tik Britainia Handiko triatloi selekzioko kidea da. Kanaria Handian egin zuen debuta eta garaipena lortu zuen gainera. Astralian jokaturiko Munduko txapelketan brontzezko domina eskuratu zuen. 2019an brontzezko domina errepikatu zuen eta 2020an Hanburgon Munduko txapelduna izan zen.
Tokioko Olinpiar Jokoetan bakarkako proban zilarrezko domina eskuratu zuen eta taldekako errelebo saioan urrezkoa.
Parisko Olinpiar Jokoetan brontzezko domina lortu zuen errelebo mistoan.

## Palmaresa

Udako Olinpiar Jokoak :
| Txapelketa | Domina | Kategoria |
| Tokio 2020 | 02 ! | Bakarka |
| Tokio 2020 | 01 ! | Errelebo mistoa |
| Paris 2024 | 03 ! | Errelebo mistoa |
| Munduko txapelketak |||
| Txapelketa | Domina | Kategoria |
| Gold Coast 2018 | 03 ! | Bakarka |
| Lausana 2019 | 03 ! | Bakarka |
| Hanburgo 2020 | 01 ! | Bakarka |
| Hanburgo 2020 | 03 ! | Errelebo mistoa |
| Montreal 2022 | 01 ! | Sprint |
| Montreal 2022 | 02 ! | Errelebo mistoa |
| Commonwealth Jokoak |||
| Txapelketa | Domina | Kategoria |
| Birmingham 2022 | 01 ! | Errelebo mistoa |
| Birmingham 2022 | 02 ! | Banaka |

## Erreferentziak

* 1 2 (Ingelesez) «Georgia Taylor-Brown» www.britishtriathlon.org (Noiz kontsultatua: 2021-08-05).
* ↑ (Ingelesez) Triathlon, World. «Athlete Profile: Georgia Taylor-Brown» World Triathlon (Noiz kontsultatua: 2021-08-05).
* ↑ «Olympedia – Georgia Taylor-Brown» www.olympedia.org (Noiz kontsultatua: 2021-08-05).
* ↑ (Ingelesez) «Georgia Taylor-Brown 'super proud' of Team GB's bronze in triathlon mixed relay» Dunfermline Press 2024-08-05 (Noiz kontsultatua: 2024-08-18).

## Kanpo estekak

* Datuak: Q9267342
* Multimedia: Georgia Taylor-Brown / Q9267342
# Giorgione

Giorgione (Castelfranco Veneto, 1477 aldean - Venezia, 1510), jaiotza-izenez Giorgio Barbarelli da Castelfranco, Goi Pizkundeko italiar margolaria izan zen.
Vasarik idatzitako Pintore, eskultore eta arkitekto bikainenen bizitzak liburuan agertzen den arren, oso datu zehatz gutxi ezagutzen dira Giorgioneri eta bere obrari buruz: Giovanni Bellinirekin ikasi zuela Venezian, eta haren hamabi bat pintura gordetzen direla. Hala ere, bere eragina oso handia izan zen, Tizianorengan, batez ere. Oso gazterik hil zen, izurri bubonikoak jota, ziur aski. Giorgione izan zen itzaletan kolore nahastua erabili zuen lehen margolaria. Margolanik ezagunenak Pala di Castelfranco (1502 aldean, Duomo, Castelfranco Veneto), Ekaitza (Tempesta, 1505-1508, Gallerie dell'Accademia, Venezia), Hiru filosofoak (Tre filosofi, 1506-1508, Kunsthistorisches Museum, Viena), Lauraren erretratua (1506, Kunsthistorisches Museum, Viena) eta Fondaco dei Tedeschiko (Venezia) fresko zati bat dira.

## Iruditegia

* Pala di Castelfranco, 1502 aldean Duomo, Castelfranco Veneto.
* Ekaitza, 1505-1508 Gallerie dell'Accademia, Venezia.
* Hiru filosofoak, 1506-1508 Kunsthistorisches Museum, Viena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/11/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Giorgione Encyclopædia Britannica Online. Retrieved 30 November, 2012

## Kanpo estekak

* (Ingelesez) David Alan BROWN: Venetian Painting and the Invention of Art Nga.gov
* Datuak: Q8459
* Multimedia: Giorgione / Q8459
# Giornico

Giornico Suitzako udalerria da. Ticino kantonamenduan dago, Giornico Subdistrict $^{(en)}$ barrutian. 2014an 858 biztanle zituen 19,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67763
* Multimedia: Giornico / Q67763
Bodio Faidu Frasco Personico Sobrio
# Giorgio Strehler

Giorgio Strehler (Trieste, 1921eko abuztuaren 14a - Lugano, Suitza, 1997ko abenduaren 25a) italiar antzerki eta zinema-zuzendaria izan zen.
Musikari-familia batean jaioa, Strehlerrek antzezle gisa lan egin zuen lehenbizi; Italian barrena aritu zen hainbat antzerki-talderekin. Gerra garaian, Suitzara ihes egin zuen, eta zuzendaritzaren alorrean lan egitea erabaki zuen. Italiara itzulirik, 1947an Milango Piccolo Teatro sortu zuen Paolo Grassirekin. Bertan Georg Büchner, Carlo Goldoni, William Shakespeare, Molière edo Bertolt Brechten lanak zuzendu zituen. Dena dela, Strehlerren lana ez zen Italiara mugatu; Frantzian ere lan asko egin zuen operarako eta antzerkirako. 1983-1990 bitartean Europe-Odéon antzokiko zuzendari izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q737794
* Multimedia: Giorgio Strehler / Q737794
# Giorgio Zancanaro

Giorgio Zancanaro (Alessandria, 1940ko apirilaren 15a) italiar txirrindulari ohia da.

## Taldeak

* Philco (1961-1962).
* San Pellegrino (1963).
* Carpano (1964).
* Maino (1965).
* MaxMeyer (1966-1967).

## Palmaresa

1961
* Etorkizuneko Tourreko etapa bat.
1963
* 3. Italiako Giroan eta etapa bat.
1964
* Italiako Giroko etapa bat.
* Toscanako Giroa.
1967
* Italiako Giroko etapa bat.

## Sailkapen orokorra Itzuli Handietan

| Itzulia | 1961 | 1962 | 1963 | 1964 | 1965 | 1966 | 1967 | 1968 |
| Italiako Giroa | - | 119. | 3. | 32. | UT | - | UT | UT |
| Frantziako Tourra | - | 64. | - | - | - | - | - | - |
| Espainiako Vuelta | - | - | UT | - | - | - | - | - |
| Munduko txapelketa | - | - | - | - | - | - | - | - |

## Kanpo estekak

* Giorgio Zancanaro - ProCyclingStats
* Datuak: Q1090730
# Giorgiosita

Giorgiosita karbonato motako minerala da.

## Ezaugarriak

Giorgiosita karbonato mineralaren formula kimikoa hau da: ${\ce {Mg5(CO3)4(OH)2 * 5-6H2O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Giorgiosite: Mineral information, data and localities.» www.mindat.org (Noiz kontsultatua: 12-05-2019).
# Giorgio Napolitano

Giorgio Napolitano (ˈdʒordʒo napoliˈtaːno ahoskatua; Napoli, 1925eko ekainaren 29a - Erroma, 2023ko irailaren 22a) italiar politikaria izan zen, 2006tik 2015era bitartean Errepublikako Presidentea izan zena. Italiako Alderdi Komunistaren kide historiko, Democratici di Sinistran sartu eta 1992tik 1994ra arte Diputatuen ganberako presidentea eta 1996tik 1998ra Barne Ministroa izan zen.

## Biografia
### Politika

Napolin jaio zen 1925. urtean eta gaztetatik egon zen politikan sartua. PCI Italiako alderdi komunistan afiliatu izan aurretik talde komunista eta antifaxista bateko kide izan zen, zuzenbidea ikasten aritu zen momentuan. Bigarren Mundu Gerran nazien aurkako hainbat ekintza egin zituen talde horrek.
1956an, PCIko batzorde nagusiko kide bilakatu zen eta ondoren, ekonomia eta atzerri politiken arduradun. Ezkutuko gobernuko diplomaziaburu lanetan aritu zen (1991-1993), dimisioa eman eta PCItik alde egin zuen arte.
Gero, PD Alderdi Demokratikora jaon zen eta bertan beste hainbat kargu izan zituen: Barne ministro moduan 1996 eta 1998 artean, eta bi aldiz eurodiputatu, 1992ko eta 1999ko legegintzaldietan, hurrenez hurren. Bruselatik bueltan, 2006an, izendatu zuten errepublikako presidente lehendabiziko aldiz.
2015eko urtarrilaren 14an, Giorgio Napolitano Italiako presidente kargua utzi zuen.

### Bizitza pertsonala

Literaturazalea ere badenez laguna zuen Pablo Neruda idazlea eta Los versos del capitán poema liburua argitaratzen lagundu omen zion Pablo Nerudari. Idazle moduan ere aritu zen eta hainbat liburu argitaratu zituen.

## Erreferentziak

* 1 2 3 4 5 Araitz Muguruza, «Italiaren bizkarrezurrak kargua utzi du», Berria, 2015-01-15
* Datuak: Q1220
* Multimedia: Giorgio Napolitano / Q1220
# Giorgio Parisi

Giorgio Parisi (Erroma, 1948ko abuztuaren 4a) italiar fisikari teorikoa da. 2021eko Fisikako Nobel Saria jaso zuen Klaus Hasselmann eta Syukuro Manaberekin batera sistema fisiko konplexuen inguruan dugun ezagutzari egin dioten ekarpenagatik.
Parisik sariaren erdia jaso zuen eskala atomikoetatik eskala planetarioetara, sistema fisikoetan izaten diren desordenaren eta gorabeheren artean dagoen elkarrekintza aurkitzeagatik.
Partikulen fisikan, kromodinamika kuantikoan eta korden teorian ere lagundu du.

## Lanak

* Parisi, Giorgio (1988). Statistical Field Theory. Addison Wesley. ISBN 978-0201059854.
* Mézard, Marc; Giorgio Parisi; Miguel Angel Virasoro (1987). Spin glass theory and beyond. Singapore: World Scientific. ISBN 978-9971-5-0115-
* 0.Parisi, Giorgio (2006). La chiave, la luce, l'ubriaco. Roma: Di Renzo Editore. ISBN 978-88-8323-149-
* 0.Parisi, Giorgio; Auletta Gennaro; Fortunato Mauro (2009). Quantum Mechanics. Cambridge University Press. ISBN 978-0-521-86963-8.
* Parisi, Giorgio; Urbani Pierfrancesco; Zamponi Francesco (2020). Theory of Simple Glasses. Cambridge University Press. ISBN 9781108120494.

## Erreferentziak

* ↑ Gallego, Juanma. (2021-10-5). «Klima leitzeko gakoei Nobela» Egunkaria (Noiz kontsultatua: 2021-10-6).

## Kanpo estekak

* Datuak: Q1235614
* Multimedia: Giorgio Parisi / Q1235614
# Gemeinsame Normdatei

Gemeinsame Normdatei (alemanez) edo Integrated Authority File (ingelesez) Alemaniako Biblioteka Nazionalak, Österreichischer Bibliothekenverbund erakundearekin eta Suitzako Biblioteka Nazionalarekin batera, ezarritako autoritateen kontrola da.

## Kanpo estekak

* (Ingelesez) Online GND
* Datuak: Q36578
# Gemelli Careri

Giovanni Francesco Gemelli Careri (Radicena, Napoliko Erresuma, 1651 – Napoli, 1725eko uztailaren 25a) italiar bidaiari eta abenturazalea izan zen. 1693–1698 bitartean, bira eman zion munduari merkataritza-garraioan aritzen ziren belaontziak erabiliz. Giro intorno al Mondo (Napoli, 1699-1700, sei liburuki) liburuan kontatu zituen bidaia horren gorabeherak.

## Erreferentziak

* ↑ Magnaghi, Alberto. Gemelli Careri, Giovanni Francesco. Enciclopedia Italiana, treccani.it (Noiz kontsultatua: 2021-1-1).

## Kanpo estekak

* Datuak: Q1526119
* Multimedia: Giovanni Francesco Gemelli Careri / Q1526119